《达怀歌》
明代·周是修

天下万事如浮云，倏忽变化不可测。鸾凤终非枳棘栖，蛟龙曾是池中物。

君不见孔明南阳卧，安石东山游。三顾幡然鱼水合，七辟始为苍生忧。

大贤抱材思济世，时止时行付天意。区区取誉焉足论，长笑望尘潘氏子。

古今兴废两悠悠，声利难将屈巳求。且唱樽前三五曲，都消心上百千愁。

作者简介：（1354—1402）明江西泰和人，名德，以字行。少孤力学，洪武末举明经，为霍丘县学训导，建文间为衡王府纪善，留京师，预翰林纂修。好荐士，屡陈国家大计。燕兵入京城，自经于应天府学尊经阁。尝辑古今忠节事为《观感录》。